AOT ไม่หลุด SET50
คาดว่าภายในสัปดาห์นี้หรืออย่างช้าไม่น่าจะเกินวันจันทร์ที่ 20 ธ.ค. 64ตลาดหลักทรัพย์ฯ จะประกาศหุ้นที่เข้าและออกในกลุ่มดัชนี SET50 และ SET100
คาดว่าภายในสัปดาห์นี้หรืออย่างช้าไม่น่าจะเกินวันจันทร์ที่ 20 ธ.ค. 64ตลาดหลักทรัพย์ฯ จะประกาศหุ้นที่เข้าและออกในกลุ่มดัชนี SET50 และ SET100
15 ธ.ค. 2564

คาดว่าภายในสัปดาห์นี้
หรืออย่างช้าไม่น่าจะเกินวันจันทร์ที่ 20 ธ.ค. 64
ตลาดหลักทรัพย์ฯ จะประกาศหุ้นที่เข้าและออกในกลุ่มดัชนี SET50 และ SET100
ก่อนหน้านี้ บรรดานักวิเคราะห์ และ “ข่าวหุ้นธุรกิจ”
ต่างนำเสนอข่าวคาดการณ์หุ้นที่จะเข้าคำนวณดัชนี SET50 และ SET100 ในรอบครึ่งแรกของปี 2565 มาต่อเนื่อง
“เงินติดล้อ” หรือ TIDLOR เข้าวินแน่นอน
คือ ได้เข้าคำนวณ หรือหากคิดโอกาสออกมาเป็นเปอร์เซ็นต์ ตัวเลขน่าจะอยู่ที่ 99.99%
เช่นเดียวกับ “บ้านปู” BANPU ที่ไม่น่าจะมีปัญหาเช่นกัน คือ ได้เข้าคำนวณดัชนีฯ แน่ ๆ ตัวเลขโอกาสอยู่ที่ 99.99%
ส่วน HANA KEX และ AWC ยังต้องลุ้นจากสูตรคำนวณเรื่อง Turnover ratio ที่ยังไม่ทราบว่าทางตลาดหลักทรัพย์ฯ จะใช้เกณฑ์ที่ระดับ 3% หรือ 2.5%
ส่วนหุ้นที่ถูกออกแน่นอน คือ เดลต้าฯ DELTA
เดลต้าฯ นอกจากจะหลุดจาก SET50 แล้ว
ยังหลุดจากการคำนวณในกลุ่มดัชนี SET100 ด้วย
น่าจับตาว่า หลังจากเดลต้าฯ หลุดจากดัชนีฯ ไปแล้ว ราคาจะยังอยู่ที่บริเวณ 400 บาท +/- อยู่หรือเปล่า
และหากราคาลดลง ย่อมส่งผลต่อมาร์เก็ตแคปวูบลงมาด้วย
ส่วนวอลุ่มเทรดอาจจะเบาบางลงไป
เพราะเมื่อ เดลต้าฯ ไม่ได้เป็นหุ้นที่เข้าคำนวณดัชนีฯ ย่อมไม่มีผลต่อ SET50 Index Futures
ทีนี้ต้องมาดูต่อว่า “เจ้ามือ” จะทำอย่างไรต่อกับหุ้นเดลต้าฯ
อาจจะเปลี่ยนมาเป็นมาเล่นหุ้นเก็งกำไร ลากขึ้น กดลง ฯลฯ
ส่วนหุ้นที่คาดว่าจะหลุด SET50 ตัวอื่น ๆ เช่น BJC และ STA
มีประเด็นที่น่าสนใจเพิ่มเติม
เพรามีการตั้งข้อสมมติฐานเกี่ยวกับเกณฑ์ Turnover ratio ที่ตลาดหลักทรัพย์ฯ นำมาใช้ว่าจะอยู่ที่ 3% หรือ 2.5%
หากอยู่ที่ 2.5% ไม่น่ามีปัญหาอะไร
แต่หากอยู่ที่ระดับ 3% ทางนักวิเคราะห์เขาดีดลูกคิดคำนวณกันออกมาแล้วไปพบว่า จะกระทบกับ บมจ.ท่าอากาศยานไทย หรือ AOT
หรือหมายความว่า AOT จะหลุดจาก SET50
ทว่า แนวทางนี้ ประเมินแล้วน่าจะยาก และตลาดฯ ไม่น่าจะเลือกใช้
เพราะคงไม่น่าที่จะยอมให้หุ้น AOT ถูกปรับออกจากการคำนวณดัชนีฯ แน่นอน
สมมุติว่า AOT ถูกปรับออก
ตลาดหุ้นปั่นป่วนแน่นอน
เพราะกองทุนต่าง ๆ ที่ลงทุนในหุ้น AOT จะต้องขายหุ้นออกมา โดยเฉพาะพวกกลุ่มกองทุน Passive Fund ที่จะเข้าไปลงทุนหุ้นที่อ้างอิงดัชนี
ลองนึกภาพดูว่า หุ้นขนาดใหญ่ ที่มีมาร์เก็ตแคปใหญ่อันดับ 2 ถูกดึงออกจากการคำนวณดัชนี
แล้วกองทุนต่างถล่มขายกัน
ภาพแบบนี้ ทางตลาดหลักทรัพย์ฯ ไม่ให้เกิดขึ้นแน่นอน
หรือสมมุติว่าเป็นจริง คือ ตลาดหลักทรัพย์ฯ ใช้เกณฑ์ 3%
ป่านนี้บรรดากองทุนรีบเทขายกันไปก่อนแล้ว และไม่รอให้ตลาดหลักทรัพย์ฯ ประกาศเป็นทางการ
และราคาหุ้น AOT ไม่น่าจะยืนเหนือระดับ 60.00 บาท ได้
ราคาหุ้นน่าจะรูดลงไปต่ำกว่าที่เห็นกันอยู่ในปัจจุบันอีกเยอะพอสมควร
บรรดากองทุนเขา “นกรู้” จะตาย….